Държавен вестник, бр. 12, 2012 г., стр. 11

БРОЙ  12	
Д Ъ Р Ж А В Е Н  В Е С Т Н И К 	
СТР.  11  
(5) Председателят на Съвета представя 
накратко получените предложения по време 
на заседанието. С мотивирано решение той 
може да не представи част от предложенията, 
ако не допринасят за работата на Съвета.
Протокол, архив и отчет
Чл. 22. Всяко заседание се записва с елек­
тронна аудиотехника, а при възможност – и 
с видеотехника. Архивът се съхранява и на 
електронен носител.
Чл. 23. (1) До 5 работни дни след провеж­
дане на заседанието секретариатът на Съвета 
изготвя проект на протокол, който се изпраща 
на всички членове на Съвета. Окончателен 
вариант на протокола се изготвя до две сед­
мици след провеждане на заседанието и се 
подписва от председателя на Съвета.
(2) Протоколите от заседанията на Съвета 
се регистрират и съхраняват в деловодството 
на Държавна агенция „Архиви“ за срок две 
години. 
Чл. 24. (1) Секретариатът подготвя резюме 
от протокола на всяко заседание на Съвета, 
което включва информация за участниците в 
заседанието, кратко описание на всеки въпрос, 
разглеждан от Съвета, взети решения, срок 
за изпълнение и отговорник за изпълнени­
ето на всяко решение, взети под внимание 
становища и предложения на структури на 
гражданското общество.
(2) Резюмето по ал. 1 се публикува на сайта 
на Държавна агенция „Архиви“ не по-късно 
от 1 седмица след подписването на протокола 
от заседанието.
Чл. 25. Съветът изготвя годишен доклад за 
дейността си в срок не по-късно от 31 март 
на следващата година, който се представя на 
Министерския съвет. 
Контрол върху изпълнението на решенията 
Чл. 26. (1) Всяко решение на Съвета задъл­
жително включва отговорник за изпълнението 
и срок. Ако изрично не е посочен отговорник, 
за такъв се приема председателят на Съвета.
(2) Всеки отговорник за изпълнение на 
решение на Съвета изготвя отчет до пред­
седателя на Съвета за реализиран етап от 
изпълнението.
Чл. 27. Председателят задължително включ­
ва в дневния ред на всяко редовно заседание 
кратък отчет за изпълнението на приетите 
решения на предходните заседания.
Чл. 28. В годишния доклад за дейността 
се включва задължително отчет на изпълне­
нието на решенията и мотиви за причините 
при неизпълнение или неспазване на срокове.
Чл. 29. Решенията на Съвета и разпорежда­
нията на председателя на Държавна агенция 
„Архиви“, свързани с тях, са задължителни 
за всички организации.
Публичност на работата
Чл. 30. Съветът поддържа собствена рубри­
ка на сайта на Държавна агенция „Архиви“.
Чл. 31. Съветът публикува в рубриката 
си и в портала на консултативните съвети 
всички документи и материали за дейността 
си, включително:
1. правилник за дейността си;
2. състав на Съвета;
3. годишна програма;
4. предварителен график с индикативни 
дати за провеждане на редовните заседания;
5. резюме от протоколите от заседанията;
6. годишен доклад за работата.
Чл. 32. Съветът поддържа архив, който е 
публичен, при условията и по реда на Закона 
за достъп до обществената информация.
Заключителна разпоредба
Параграф единствен. Правилникът се 
приема на основание чл. 32, ал. 2 от Закона 
за Националния архивен фонд.
Приложение 
към чл. 4, ал. 1 
Състав на Националния архивен съвет:
1. Министерство на вътрешните работи
2. Министерство на финансите 
3. Министерство на отбраната
4. Министерство на външните работи
5. Министерство на образованието, младежта 
и науката 
6. Министерство на културата
7. Министерство на транспорта, информаци­
онните технологии и съобщенията
8. Национално сдружение на общините в 
Република България
9. Българска академия на науките
10. Национална библиотека „Св. св. Кирил 
и Методий“
11. Държавна агенция „Архиви“.
1210
РЕШЕНИЕ № 111
ОТ 7 ФЕВРУАРИ 2012 Г.
за обявяване на 8 февруари 2012 г. за ден на 
национален траур
На основание чл. 105 от Конституцията на 
Република България във връзка с чл. 22 от 
Закона за държавния печат и националното 
знаме на Република България
МИНИСТЕРСКИЯТ СЪВЕТ
Р Е Ш И :
Обявява 8 февруари 2012 г. за ден на на­
ционален траур по повод загиналите българ­
ски граждани при наводнението на с. Бисер, 
област Хасково.
Министър-председател:
Бойко Борисов
Главен секретар на Министерския съвет:
Росен Желязков
1303